احد ہعام

اشر ذوی ہرش گینسبرگ (18 اگست 1856ء — 2 جنوری 1927ء) جو اصلاً اپنے عبرانی اور قلمی نام احد ہعام (عبرانی: اאחד העם، لفظی معنیٰ: "لوگوں میں سے ایک"، ماخوذ از پیدائش 26:10) سے معروف ہے، ایک عبرانی مقالہ نویس اور قیام اسرائیل سے قبل کے اولین صیہونی مفکروں میں سے ایک تھا۔ اسے ثقافتی صیہونیت کا بانی سمجھا جاتا ہے۔ اسرائیل میں یہودی "روحانی مرکز" کے اپنے سیکولر نقطہ نظر کے مطابق اس نے تھیوڈور ہرتزل کی مخالفت کی۔ سیاسی صیہونیت کے بانی تھیوڈور ہرتزل کے برعکس احد ہعام نے "یہود کے لیے ریاست کی جدوجہد کی نہ کہ صرف یہودیوں کی ریاست کے لیے"۔

سوانح عمری 
اشر ذوی ہرش گنسبرگ (احد ہعام) یوکرین کے شہر اسکویرا ،روسی سلطنت کے کیو گورنرت (موجودہ یوکرین ) میں خوشحال ، نیک حسیدی یہودی والدین کے یہاں پیدا ہوئے ۔ آٹھ سال کی عمر میں، انہوں نے از خود روسی سیکھنی اور پڑھنی شروع کی۔ ان کے والد، یسعیاہ نے ، بارہ برس کی عمر میں انہیں ہیدر بھیجا۔ جب یسعیاہ کیو ضلع کے ایک گاؤں میں ایک بڑی آبادی کے منتظم بنے، تو وہاں وہ اپنا خاندان کو اور اپنے بیٹے احد ہعام کے لیے نجی معلم لے گئے، جس نے پڑھائی میں اعلی مقام حاصل کیا ۔ گنسبرگ راسخ العقیدہ یہودیت کی غطریسیت کے نقاد تھے لیکن وہ اس کی ثقافتی ورثہ، خاص طور پر یہود کے اخلاقی نظریات سے وفادار رہے۔ 

1908ء میں، فلسطین سے واپسی پر ، گینسبرگ وئسٹزکی چائے کمپنی کے دفتر کا انتظام سنبھالنے کے لیے لندن منتقل ہوئے۔ وہ 1922ء کے آغاز میں تل ابیب میں آباد ہوئے، جہاں انہوں نے 1926ء تک شہرکےانجمن کی مختار ذیلی مجلس کے ایک رکن کے طور پر کام کیا۔ بیمار صحت کی وجہ سے ، گینسبرگ کا وہاں 1927ء میں انتقال ہوا۔ 
1856ء کی پیدائشیں
1927ء کی وفیات
تعہدی فلسطین میں یہودی
سیاسی مصنفین
صیہونی
عبرانی زبان
مقالے جن میں عبرانی زبان کا متن ہے
یوکرائنی صیہونی
یوکرینی یہودی